Фридрих Кристиан Делиус
Фрагмент от Дармщадт

Превод от немски: Ана Александрова, —

chitanka.info

Не се нуждая от всички тия нови обувки и якета,

запалки, дискове, касетофони и съдове за екскурзия,

от целия прахоляк на електрониката — боклук в утрешния ден,

не ме вълнува, достига само до слуха ми твойто тихо Да!,

което нося край витрините на този чужди град —

Милостива е любовта със смъртта,

едно мило премигване,

и няма да попълня чека, за да купя

за 399 марки меч Самурай —

Все още имаме сили — с нокти, зъби, погледи —

да ощавим кожата на миналото с всички белези —

Аз не броя…

прехапвам си езика, за да не кажа…

твоите обятия петстотин километра

далеч така близо

Издание: сп. „Пламък“, брой 5–6, 01.05.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.